Vinnie Jones

**Vinnie Jones** (Watford, 1965ko urtarrilaren 5a) futbolari ohi eta aktore britainiarra da.

Futbolari gisa bere herrialdean izaera zakar eta portaera oldarkorrarengatik oso ezaguna bilakatu zen, 1980ko hamarkadaren bigarren erdialdera Wimbledon F.C. talde apalarekin 1988ko Ingalaterrako Futbol Koparen finala irabazi eta ingeles futbolean maiz portaera basatia eta joko zikina eta oso fisikoa erabiltzen zuten taldekideez osatutako *Crazy Gang* (*Talde Eroa*) jokalari saileko kide nabarmena izateagatik aski ospetsua izan zen, britainiar kazetaritzak heuren futbolean jokatzeko modu zakarra eta zelaian arerioarekiko erakusten zuten begirune eta kiroltasun ezarengatik "espetxe futbola" gisa deskribatua izan zen. Talde horretako beste kide nabarmenak honakoak izan ziren: Dennis Wise, Mick Harford, John Fashanu eta Lawrie Sanchez.

Aktore antzezpenetan ere ez zen atzean gelditu, eta Erresuma Batuan XIX. mendearen amaieraldetik herri usadioan oso errotua dagoen gizonezko pertsonaia oldarkor, harroputz, ahobero, zakar, lotsagabeak, gizarte arauak haustearen zalea, itxuraz izukaitz eta besteekiko axolagabeak antzezteagatik ezaguna da, maiz ingeles hiri edo kale istiluzalearen errola bikain antzezteagatik herrialde horretako gaztediaren sektore batean zaletu ugari ditu, honen adibide bikaina, *Snatch* (2000) eta *Mean Machine* (2001) filmetako antzezpenak dira. Halere, britainiar zinezaleen artean oso aktore txarra izatearen iritzia ere badago, bere pertsonaiak antzeztu beharrean, bere buruaren sasi antzezpenak egiten dituela dioena, alegia, filmetan antzeztu beharrean bera den bezalakoa agertzea besterik ez duela egiten.

## Biografia 
Ingalaterraren hego-ekialdean kokatzen den Hertfordshire konderrian jaio zen. Futbol liga ingelesean futbolari profesional gisa Erresuma Batuan oso ospetsua egin zen. Ingeles futbolean inoiz izan den jokalari gogor eta latzenetakoa izateko ospea lortu zuen, Vinnie Jonesek Newcastle United taldeko Paul Gascoigne jokalariari barrabiletatik eusten ari zela argazkilari batek ekintza honen irudia prentsaratzean berehalako ospea bereganatu zuen. Wimbledom FC, Leeds United, Sheffield United, Chelsea eta Queens Park Rangers bezalako taldeetan jokatu zuen. Nazioartean berriz galestar aitona zuenez, Jones galestar abizena da, Galesko futbol selekzio nazionalarekin jokatu zuen.

Futbola laga ostean Vinnie Jonesek bere aktore ibilbideari ekin zion. Guy Ritchie zuzendariaren *Lock, Stock and Two Smoking Barrels* (1998) ingeles komedian antzeztu zuen, ondoren 2000. urtean berriz ere zuzendari berriarekin *Snatch* filman errepikatu zuelarik. 2006an Brett Ratner zuzendutako X-Men 3 filman Juggernaut pertsonaiaren papera antzeztu zuen.

Bere ondorengo esaldi hau ere oso ospetsua izan zen: "Irabaztea ez da garrantzitsuena, betiere irabazten duzunean". (''Winning doesn't really matter as long as you win.*)

## Filmografia 
* 1999 – *Lock, Stock and Two Smoking Barrels*
* 2000 – *Gone in 60 seconds*
* 2000 – Snatch
* 2001 – Swordfish
* 2001 – *Mean Machine*
* 2004 – *EuroTrip*
* 2005 – Slipstream
* 2005 – På djupt vatten
* 2006 – *X-Men: The Last Stand*
* 2006 – *She's the Man*
* 2007 – The Condemned
* 2008 – The Midnight Meat Train
* 2008 – Hell Ride
* 2009 – *Year One*
* 2016 – *The Magnificent Seven''

## Taldeak 
## Bideoak 
*  Vinnie Jonesi BBC katean eginiriko elkarrizketa

## Kanpo estekak 
*  Vinnie Jonesen webgunea
*  Vinnie Jonesen IMDBko fitxa
*  Classic Management Zuzendaritza Agentzia - Vinnie Joneses Zinema eta Kirol Ibilbidea du
*  Jonesek Gascoigneri "arreta galerazten" dio.